Z A P I S N I K

**sa X sjednice Uređivačkog odbora**

**održane 23. decembra 2020. godine, u 11 h**

**Sjednici su prisustvovali:** prof. dr Draginja Vuksanović Stanković, prof. dr Nataša Ružić, prof. dr Anđelka Šćepanović, doc. dr Zdenka Dragašević, prof. dr Mileta Janjić, prof. dr Miloš Knežević, prof. dr Vladimir Drekalović, prof. dr Stevo Popović, prof. mr Ratko Odalović i prof. mr Predrag Janković.

**Sjednicom je predsjedavao:** prof. dr Stevo Popović, glavni i odgovorni urednik.

Sjednici nijesu prisustvovali: prof. dr Liljana Vučković, doc. dr Spomenka Delibašić i prof. dr Gojko Joksimović.

Glavni i odgovorni urednik je otvorio sjednicu, utvrdio da postoji potrebna većina za rad. Dao je potrebna objašnjenja o predloženom dnevnom redu i stavio ga usvajanje. Dnevni red je jednoglasno usvojen (deset glasova „za”).

Uređivački odbor je radio prema utvrđenom

**D N E V N O M R E D U :**

1. Usvajanje Zapisnika sa IX sjednice Uređivačkog odbora od 11. novembra 2020. godine;
2. Razmatranje konkursnih prijava za nastavne publikacije;
3. Odobravanje kontinuiranih publikacija;
4. Predlog za dopunu Obrasca 3;
5. Razmatranje predloga Komisije organizacione jedinice za objavljivanje ostalih nekontinuiranih publikacija;
6. Predlog za isplatu naknade recenzentima 2020. godine;
7. Podnošenje predloga Senatu;
8. Dostava evidencije Nacionalnoj biblioteci o izdatim publikacijama u 2020. godini;
9. Donošenje odluke o raspisivanju konkursa za objavljivanje nastavne literature i ostalih nekontiuiranih publikacija za 2021. godinu; i
10. Ostalo.

**I tačka**

Zapisnik je jednoglasno usvojen (deset glasova „za”).

**II tačka**

Glavni i odgovorni urednik je dao riječ urednici rukopisa „Osnovi slatkovodnog ribarstva”. Urednica je izvijestila Odbor da da su sve tri recenzije bile pozitivne; da je autor rukopisa postupio u skladu sa sugestijama dva recenzenta i izvršio određene ispravke; i usmeno je izložila svoje pozitivno Mišljenje, kojim je predložila da se djelo prihvati.

Uređivački odbor je postupkom glasanja (deset glasova glasova „za”) jednoglasno donio sledeći akt:

 „Z A K LJ U Č A K

1. Prihvata se rukopis „Osnovi slatkovodnog ribarstva”, autora [podaci o autoru uklonjeni, prim. zapisničara] dostavljen uz prijavu na Konkurs za objavljivanje nastavne literature i ostalih nekontinuiranih publikacija 2020. godine, br. 01/9-1654 od 10.03.2020. godine.

2. Prihvataju se recenzije br. 01/9-1654/4, 01/9-1654/5 i 01/9-1654/6 od 21.10.2020. godine, 01/9-1766/6-1 od 12.10.2020. godine i 01/9-1766/6-2 od 12.10.2020. godine.

3. Sastavni dio ovog zaključka čine: prijava br. 01/9-1654 od 10.03.2020. godine uz prateći materijal; recenzije 01/9-1654/4, 01/9-1654/5 i 01/9-1654/6 od 21.10.2020. godine; potvrde recenzenata da su ispravke izvršene, br. 01/9-1654/4-1, 01/9-1654/5-1 od 21.10.2020. godine Mišljenje urednika, br. 01/9-1654/7 od 02.11.2020. godine i Izvještaj o originalnosti djela, br. 01/9-1654/8 od 21.12.2020. godine.

4. Rukopis iz stava 1 ovog zaključka predlaže se Senatu za publikovanje.

5. Ovaj zaključak se dostavlja Senatu na dalji postupak, u skladu sa Pravilnikom.

6. Ovaj zaključak stupa na snagu danom njegovog donošenja.”

**III tačka**

Uređivački odbor je postupkom glasanja (deset glasova „za”) jednoglasno donio sledeći akt:

„O D L U K U

1. Odobrava se kontinuirana publikacija – časopis 'Montenegrin Journal for Social Sciences', koju izdaje Univerzitet Crne Gore-Filozofski fakultet u saradnji sa pravnim licem 'Center for Geopolitical Studies'.

2. Časopis iz stava 1 ove odluke uvršćuje se na listu odobrenih univerzitetskih publikacija i objavljuje na veb stranici Univerziteta.

3. Akt Filozofskog fakulteta, br. 01/9-3999 od 22.09.2020. godine sa Predlogom Uređivačke komisije i Predlog Uređivačke komisije br. 01/9-5435 od 14.12.2020. godine čini sastavni dio ove odluke.

4. Ova odluka stupa na snagu danom donošenja.„

**IV tačka**

Uređivački odbor je postupkom glasanja (deset glasova „za”) jednoglasno donio sledeći akt:

„O D L U K U

o dopuni tehničkih karakteristika za nastavnu literaturu i ostale nekontinuirane publikacije (uputstvo za pripremu rukopisa za konkurs – Obrazac 3)

Član 1

U Uputstvu za pripremu rukopisa za konkurs – Obrazac 3, utvrđenom Odlukom Uređivačkog odbora br. 01/9-3133/2 od 9. oktobra 2019. godine, i Odlukom br. 01/9-2337/1 od 09.06.2020. godine, u naslovu, poslije riječi 'KONKURS' dodaje se fusnota oznake '1' koja glasi:

'1 Djela iz oblasti prirodnih, inženjersko-tehnoloških i humanističkih nauka koja se prijavljuju na konkurs radi objave u svojstvu nastavne literature odnosno djela koja se prijavljuju na konkurs radi objave u svojstvu ostalih nekontinuiranih publikacija mogu se, kada je to prikladno u odnosu na prirodu djela, predati u skladu sa ovim obrascem ili njegovim djelovima.

Prikladnost u odnosu na prirodu djela cijeni Uređivački odbor.

Prikladnost u odnosu na prirodu djela za ostale nekontinuirane publikacije cijeni Uređivački odbor, nakon ocjene uređivačke komisije organizacione jedinice.

Uređivački odbor nije vezan ocjenom komisije.'

Fusnota '1' postaje fusnota '2'.

Član 2

Ovaj odluka stupa na snagu danom donošenja.”

**V tačka**

Uređivački odbor je postupkom glasanja (deset glasova „za”) jednoglasno donio sledeći akt:

„O D L U K U

1. Obrazuje se komisija u sastavu:

* prof. dr Miloš Knežević, predsjednik komisije,
* prof. dr Draginja Vuksanović Stanković, članica, i
* prof. dr Mileta Janjić.

2. Zadatak komisije je da do 11. sjednice Uređivačkog odbora na Univerzitetu Crne Gore utvrdi eventualnu sumnju da postoje elementi koji bi se mogli tumačiti kao plagijat u djelu „Urbanističko planiranje” predloženo od strane Uređivačke komisije Arhitektonskog fakulteta, podneskom br. 01-4835 od 10.11.2020. godine.

3. Ova odluka stupa na snagu danom donošenja.”

\* \* \*

Uređivački odbor je postupkom glasanja (deset glasova „za”) jednoglasno donio sledeći akt:

„O D L U K U

1. Prihvata se za publikovanje djelo 'Muzička arhitektura Ludviga van Betovena povodom obilježavanja 250 godina od rođenja velikog kompozitora' predloženo od strane Uređivačke komisije Arhitektonskog fakulteta, podneskom br. 01-4835 od 10.11.2020. godine.

2. Izvještaj Uređivačke komisije Arhitektonskog fakulteta, njihov zavodni br. 01-1302/20 od 09.11.2020. godine, recenzija br. 1302-1/20 od 09.11.2020. godine i izvještaj o sprovedenoj provjeri na plagijat čine sastavni dio ove odluke.

3. Ova odluka stupa na snagu danom donošenja.”

[Prof. dr Miloš Kneževć napustio sjednicu u 12:00 h zbog obaveze da prisustvuje sjednici Senata]

**VI tačka**

Uređivački odbor je postupkom glasanja (devet glasova „za”) jednoglasno donio sledeći akt:

„P R E D L O G

za isplatu naknade

I

* [podaci o recenzentu uklonjeni, prim. zapisničara], vanrednoj profesorici Fakultet muzičke umetnosti Univerziteta umetnosti u Beogradu,
* [podaci o recenzentu uklonjeni, prim. zapisničara], vanrednoj profesorici Fakulteta umetnosti u Univerziteta u Nišu i
* [podaci o recenzentu uklonjeni, prim. zapisničara], docentkinji Akademija za umjetnost i kulturu u Osjeku,

u iznosu od po 150 eura, za recenziranje udžbenika 'Solfeđo 1 – udžbenik za prvu godinu akademskih studija', prijavljenog za publikovanje po Konkursu za objavljivanje nastavne literature i ostalih nekontinuiranih publikacija 2020.

II

* [podaci o recenzentu uklonjeni, prim. zapisničara], redovnoj profesorici Medicinskog fakulteta Univerziteta u Nišu,
* [podaci o recenzentu uklonjeni, prim. zapisničara], docentkinji Medicinskog fakulteta Univerziteta Crne Gore, i
* [podaci o recenzentu uklonjeni, prim. zapisničara], redovnom profesoru Medicinskog fakulteta Univerziteta u Prištini (Kosovska Mitrovica),

u iznosu od po 150 eura, za recenziranje udžbenika 'Dijetetika – udžbenik za studente strukovnih studija', prijavljenog za publikovanje po Konkursu za objavljivanje nastavne literature i ostalih nekontinuiranih publikacija 2020.

III

* [podaci o recenzentu uklonjeni, prim. zapisničara], redovnoj profesorici Medicinskog fakulteta Univerziteta u Crne Gore,
* [podaci o recenzentu uklonjeni, prim. zapisničara], redovnoj profesorici Medicinskog fakulteta Univerziteta u Nišu, i
* [podaci o recenzentu uklonjeni, prim. zapisničara], redovnoj profesorici Medicinskog fakulteta Univerziteta Crne Gore,

u iznosu od po 150 eura, za recenziranje udžbenika 'Higijena – udžbenik za studente medicine', prijavljenog za publikovanje po Konkursu za objavljivanje nastavne literature i ostalih nekontinuiranih publikacija 2020.

IV

* [podaci o recenzentu uklonjeni, prim. zapisničara], redovnoj profesorici Prirodno-matematičkog fakulteta Univerziteta Crne Gore,
* [podaci o recenzentu uklonjeni, prim. zapisničara], vanrednoj profesorici Prirodno-matematičkog fakulteta Univerziteta Crne Gore, i
* [podaci o recenzentu uklonjeni, prim. zapisničara], profesoru, naučnom savjetniku Hidrobiološkog instituta u Ohridu,

u iznosu od po 150 eura, za recenziranje udžbenika 'Osnovi slatkovodnog ribarstva', prijavljenog za publikovanje po Konkurs za objavljivanje nastavne literature i ostalih nekontinuiranih publikacija 2020.

V

* [podaci o recenzentu uklonjeni, prim. zapisničara], redovnom profesoru Ekonomskog fakulteta Univerziteta u Beogradu,
* [podaci o recenzentu uklonjeni, prim. zapisničara], redovnom profesoru Ekonomskog fakulteta Univerziteta Crne Gore, i
* [podaci o recenzentu uklonjeni, prim. zapisničara], vanrednom profesoru Ekonomskog fakulteta Univerziteta Crne Gore,

u iznosu od po 200 eura, za recenziranje monografije 'Ekonomija Crne Gore od 2006. do 2016. godine', prijavljenog za publikovanje po Konkursu za objavljivanje nastavne literature i ostalih nekontinuiranih publikacija 2020.

VI

* [podaci o recenzentu uklonjeni, prim. zapisničara], redovnom profesoru Hemijskog fakulteta Univerziteta u Beogradu,
* [podaci o recenzentu uklonjeni, prim. zapisničara], vanredoj prfesorici Biotehničkog fakulteta Univerziteta Crne Gore, i
* [podaci o recenzentu uklonjeni, prim. zapisničara], naučnoj savjetnici Hemijskog fakulteta Univerziteta u Beogradu,

u iznosu od po 150 eura, za recenziranje udžbenika 'Praktikum iz agrohemije – Metode hemijske analize i obrada podataka', prijavljenog za publikovanje po Konkursu za objavljivanje nastavne literature i ostalih nekontinuiranih publikacija 2020.

VII

Odluka o određivanju recenzenata, kao i njihove recenzije čine sastavni dio ove odluke.

VIII

Ova odluka se dostavlja rektoru na dalje postupanje.”

**VII tačka**

Uređivački odbor je postupkom glasanja (devet glasova „za”) jednoglasno donio sledeći akt:

„I Z V J E Š T A J

Postupajući prema odredbama člana 8 stav 1 tačka 15 i člana 23 stav 1 Pravilnika o izdavačkoj djelatnosti Univerziteta Crne Gore (Bilten UCG, br. 464/19), utvrđene su sledeće činjenice i preduzete radnje u odnosu na sledeće prijave na Konkurs za objavljivanje nastavne literature i ostalih nekontinuiranih publikacija 2020. godinu:

1. 'Praktikum iz agrohemije – metode hemijske analize i obrada podataka', autorke [podaci o autoru uklonjeni, prim. zapisničara]:
* [podaci o autoru uklonjeni, prim. zapisničara], docent na Biotehničkom fakultetu, podnijela je prijavu na Konkurs za objavljivanje nastavne literature i ostalih nekontinuiranih publikacija 2020. godine, br. 01/9-1871 od 01.04.2020. godine.
* Odbor je na sjednici od 7. maja 2020. godine razmotrio, između ostalih, i navedenu prijavu, utvrdio da je blagovremena i potpuna i urednici iz oblasti najsrodnije sadržaju prijavljenog rukopisa dodijelio navedeni rukopis na vođenje postupka njegove ocjene, Odlukom br. 1577/3 od 07.05.2020. godine.
* Uređivački odbor je na sjednici održanoj 9 juna 2020. godine razmatrao pitanje određivanja recenzenata publikacije 'Praktikum iz agrohemije – metode hemijske analize i obrada podataka' autorke [podaci o autoru uklonjeni, prim. zapisničara]. U postupku određivanja recenzenata, urednica iz oblasti najsrodnije oblasti koju rukopis obrađuje, doc. dr Anđelka Šćepanović, je dala predlog potencijalnih recenzenata, koji je Uređivački odbor razmatrao i nakon toga imenovao recenzente Odlukom br. 01/9-1871/3 od 09.06.2020. godine.
* Recenzenti su dostavili pozitivne recenzije 13. i 22. jula, nakon čega je urednica rukopisa dostavila pozitivno mišljenje 7. septembra.
* U skladu sa ovlašćenjima propisanih odredbom člana 22 stav 3 Pravilnika i pozitivnih mišljenja urednice i recenzenata, a nakon provjere originalnosti djela, Uređivački odbor na sjednici od 14 oktobra t. g, donio je zaključak da navedeni rukopis prihvati i uputi Senatu na odobrenje.
1. 'Ekonomija Crne Gore od 2006. do 2016. godine', autorke [podaci o autoru uklonjeni, prim. zapisničara]:
	* [podaci o autoru uklonjeni, prim. zapisničara], vanredni profesor na Ekonomskom fakultetu, podnijela je prijavu na Konkurs za objavljivanje nastavne literature i ostalih nekontinuiranih publikacija 2020. godine, br. 01/9-1577/1 od 10.03.2020. godine.
	* Odbor je na sjednici od 7. maja 2020. godine razmotrio, između ostalih, i navedenu prijavu, utvrdio da je blagovremena i potpuna i urednici iz oblasti najsrodnije sadržaju prijavljenog rukopisa dodijelio navedeni rukopis na vođenje postupka njegove ocjene, Odlukom br. 1577/3 od 07.05.2020. godine.
	* Uređivački odbor je na sjednici održanoj 9 juna 2020. godine razmatrao pitanje određivanja recenzenata publikacije 'Ekonomija Crne Gore od 2006. do 2016. godine' autorke [podaci o autoru uklonjeni, prim. zapisničara]. U postupku određivanja recenzenata, urednica iz oblasti najsrodnije oblasti koju rukopis obrađuje, doc. dr Zdenka Dragašević, dala je predlog potencijalnih recenzenata, koji je Uređivački odbor razmatrao i nakon toga imenovao recenzente Odlukom br. 01/9-1577/4 od 09.06.2020. godine.
* U skladu sa ovlašćenjima propisanih odredbom člana 22 stav 3 Pravilnika i pozitivnih mišljenja urednice i recenzenata, a nakon provjere originalnosti djela, Uređivački odbor na sjednici od 14 oktobra t. g, donio je zaključak da navedeni rukopis prihvati i uputi Senatu na odobrenje.
1. 'Dijetetika – udžbenik za studente strukovnih studija', autora prof. dr [podaci o autoru uklonjeni, prim. zapisničara]:
	* [podaci o autoru uklonjeni, prim. zapisničara], redovni profesor na Medicinskom fakultetu, podnio je prijavu na Konkurs za objavljivanje nastavne literature i ostalih nekontinuiranih publikacija 2020. godine, br. 01/9-1766/1 od 16.03.2020. godine.
	* Odbor je na sjednici od 9. juna 2020. godine razmotrio, između ostalih, i navedenu prijavu, utvrdio da je blagovremena i potpuna i urednici iz oblasti najsrodnije sadržaju prijavljenog rukopisa dodijelio navedeni rukopis na vođenje postupka njegove ocjene, Odlukom br. 1406/6 od 09.06.2020. godine.
	* Uređivački odbor je na sjednici održanoj 8. jula 2020. godine razmatrao pitanje određivanja recenzenata publikacije 'Dijetetika - udžbenik za studente strukovnih studija', autora [podaci o autoru uklonjeni, prim. zapisničara]. U postupku određivanja recenzenata, urednica iz oblasti najsrodnije oblasti koju rukopis obrađuje, prof. dr Ljiljana Vučković, dala je predlog potencijalnih recenzenata, koji je Uređivački odbor razmatrao i nakon toga imenovao recenzente Odlukom br. 01/9-1766/5 od 08.07.2020. godine.
	* Recenzenti su dostavili pozitivne recenzije 31. jula odnosno 10 i 30. septembra t. g., nakon čega je urednica rukopisa dostavila pozitivno mišljenje 5. oktobra.
	* U skladu sa ovlašćenjima propisanih odredbom člana 22 stav 3 Pravilnika i pozitivnih mišljenja urednice i recenzenata, a nakon provjere originalnosti djela, Uređivački odbor na sjednici od 14 oktobra t. g, donio je zaključak da navedeni rukopis prihvati i uputi Senatu na odobrenje.
2. 'Solfeđo 1 – udžbenik za prvu godinu akademskih studija', autorke [podaci o autoru uklonjeni, prim. zapisničara]:
	* [podaci o autoru uklonjeni, prim. zapisničara], docent na Muzičkoj akademiji, podnijela je prijavu na Konkurs za objavljivanje nastavne literature i ostalih nekontinuiranih publikacija 2020. godine, br. 01/9-1406 od 26.02.2020. godine.
	* Odbor je na sjednici od 9. juna 2020. godine razmotrio, između ostalih, i navedenu prijavu, utvrdio da je blagovremena i potpuna i urednici iz oblasti najsrodnije sadržaju prijavljenog rukopisa dodijelio navedeni rukopis na vođenje postupka njegove ocjene, Odlukom br. 1406/6 od 09.06.2020. godine.
	* Uređivački odbor je na sjednici održanoj 8. jula 2020. godine razmatrao pitanje određivanja recenzenata publikacije 'Solfeđo 1 – udžbenik za prvu godinu akademskih studija' autorke [podaci o autoru uklonjeni, prim. zapisničara]. U postupku određivanja recenzenata, urednica iz oblasti najsrodnije oblasti koju rukopis obrađuje, prof. mr Predrag Janković, dao je predlog potencijalnih recenzenata, koji je Uređivački odbor razmatrao i nakon toga imenovao recenzente Odlukom br. 01/9-1406/-1 od 08.07.2020. godine.
	* Recenzenti su dostavili pozitivne recenzije 5, 18. i 19. avgusta t. g., nakon čega je urednik rukopisa dostavio pozitivno mišljenje 12. oktobra.
	* U skladu sa ovlašćenjima propisanih odredbom člana 22 stav 3 Pravilnika i pozitivnih mišljenja urednice i recenzenata, a nakon provjere originalnosti djela, Uređivački odbor na sjednici od 14 oktobra t. g, donio je zaključak da navedeni rukopis prihvati i uputi Senatu na odobrenje.
3. 'Higijena – udžbenik za studente medicine', autora [podaci o autoru uklonjeni, prim. zapisničara]:
	* [podaci o autoru uklonjeni, prim. zapisničara], redovni profesor na Medicinskom fakultetu, podnio je prijavu na Konkurs za objavljivanje nastavne literature i ostalih nekontinuiranih publikacija 2020. godine, br. 01/9-1766 od 16.03.2020. godine.
	* Odbor je na sjednici od 9. juna 2020. godine razmotrio, između ostalih, i navedenu prijavu, utvrdio da je blagovremena i potpuna i urednici iz oblasti najsrodnije sadržaju prijavljenog rukopisa dodijelio navedeni rukopis na vođenje postupka njegove ocjene, Odlukom br. 1406/6 od 09.06.2020. godine.
	* Recenzenti su dostavili recenzije 3. avgusta, 1. i 8. septembra t. g. Uvidom u jednu od recenzija, koju je dostaviljenu 3. avgusta 2020. godine, utvrđeno je da se u toj recenziji pominje ime autora rukopisa, čime je narušena anonimnost u postupku vršenja recenzije. Zbog toga je Uređivački odbor tu recenzentkinju razriješio dužnosti i imenovao drugu recenzentkinju, Odlukom br. 01/9-1766/5-1/1 od 14.10.2020. godine. Novoimenovana recenzentkinja je dostavila recenziju 6. novembra t. g. Autor je izvršio ispravke koje je jedna od recenzentkinja tražila, što je recenzentkinja potvrdila aktom br. 01/9-1766/5-3/2 od 20.10.2020. godine, nakon čega je urednica rukopisa dostavila pozitivno mišljenje 6. novembra t. g.
	* Na osnovu ovlašćenja utvrđenih odredbom člana 22 stav 3 Pravilnika i pozitivnih mišljenja urednice i recenzenata, a nakon provjere originalnosti djela, Uređivački odbor na sjednici od 11. novembra t. g, donio zaključak da navedeni rukopis prihvati i uputi Senatu na odobrenje.
4. 'Osnovi slatkovodnog ribarstva', autora [podaci o autoru uklonjeni, prim. zapisničara]:
	* [podaci o autoru uklonjeni, prim. zapisničara], redovni profesor na Prirodno-matematičkom fakultetu, podnio je prijavu na Konkurs za objavljivanje nastavne literature i ostalih nekontinuiranih publikacija 2020. godine, br. 01/9-1654 od 10.03.2020. godine;
	* Odbor je na sjednici od 9. juna 2020. godine razmotrio, između ostalih, i navedenu prijavu, utvrdio da je blagovremena i potpuna i urednici iz oblasti najsrodnije sadržaju prijavljenog rukopisa dodijelio navedeni rukopis na vođenje postupka njegove ocjene, Odlukom br. 1406/6 od 09.06.2020. godine;
	* Uređivački odbor je na sjednici održanoj 8. jula 2020. godine razmatrao pitanje određivanja recenzenata publikacije 'Osnovi slatkovodnog ribarstva', autora [podaci o autoru uklonjeni, prim. zapisničara]. U postupku određivanja recenzenata, urednica iz oblasti najsrodnije oblasti koju rukopis obrađuje, prof. dr Anđelka Šćepanović, dala je predlog potencijalnih recenzenata, koji je Uređivački odbor razmatrao i nakon toga imenovao recenzente Odlukom br. 01/9-1654/3-1 od 08.07.2020. godine.
	* Recenzenti su dostavili recenzije 26. jula. 19. avgusta i 4. septembra t. g. Autor je izvršio ispravke koje su recenzenti tražili, što su recenzenti potvrdili aktima br. 01/9-1654/4-1 od 21.10.2020. godine i 01/9-1654/5-1 od 21.10.2020. godine, nakon čega je urednica rukopisa dostavila pozitivno mišljenje 2. novembra.
	* Na osnovu ovlašćenja utvrđenih odredbom člana 22 stav 3 Pravilnika i pozitivnih mišljenja urednice i recenzenata, a nakon provjere originalnosti djela, Uređivački odbor na sjednici od 23. decembra t. g, donio zaključak da navedeni rukopis prihvati i uputi Senatu na odobrenje.

U vezi sa tim, na osnovu člana 23 stav 1 Pravilnika, Uređivački odbor na Univerzitetu Crne Gore, na sjednici od 23. decembra 2020. godine, podnio je

P R E D L O G

da se rukopisi:

1. 'Praktikum iz agrohemije – metode hemijske analize i obrada podataka', autorke [podaci o autoru uklonjeni, prim. zapisničara];
2. 'Ekonomija Crne Gore od 2006. do 2016. godine', autorke [podaci o autoru uklonjeni, prim. zapisničara];
3. 'Dijetetika – udžbenik za studente strukovnih studija', autora [podaci o autoru uklonjeni, prim. zapisničara];
4. 'Solfeđo 1 – udžbenik za prvu godinu akademskih studija', autorke [podaci o autoru uklonjeni, prim. zapisničara];
5. 'Higijena – udžbenik za studente medicine', autora [podaci o autoru uklonjeni, prim. zapisničara]; i
6. 'Osnovi slatkovodnog ribarstva', [podaci o autoru uklonjeni, prim. zapisničara];

prihvate i publikuju kao univerzitetske publikacije.

**VIII tačka**

Uređivački odbor se upoznao sa sadržajem predloga dopisa i spiskom publikacija koje je Univerzitet Crne Gore izdao u 2020. godini, i obavezom iz člana 12 Zakona o izdavačkoj djelatnosti da se Nacionalnoj biblioteci dostavi navedeni spisak. Zatraženo je da se iz spiska publikacija ukloni djelo „Urbanističko planiranje”, budući da Uređivački odbor nije odobrio to djelo i da se titule prof. dr Anđelke Šćepanović i doc. dr Jovana Gardaševića isprave, prije upućivanja dopisa Biblioteci.

**IX tačka**

Zatraženo je da se u uvodu predloga odluke godina „2020”, ispravi u „2021”.

Uređivački odbor je postupkom glasanja (deset glasova „za”) jednoglasno donio sledeći akt:

„O D L U K U

Član 1

Raspisuje se konkurs za objavljivanje nastavne literature i ostalih nekontinuiranih publikacija za 2021. godinu.

Tekst konkursa čini sastavni dio ove odluke.

Član 2

Ovaj odluka stupa na snagu danom donošenja, a primjenjivaće se od 01.01.2021. godine.

\* \* \*

Na osnovu člana 8 stav 1 tačka 4 Pravilnika o izdavačkoj djelatnosti Univerziteta Crne Gore (Bilten UCG br. 464/19), Uređivački odbor na Univerzitetu Crne Gore, dana 01.01.2021. godine, raspisuje

**KONKURS**
**ZA OBJAVLJIVANJE NASTAVNE LITERATURE I**

**OSTALIH NEKONTINUIRANIH PUBLIKACIJA**

Pravo podnošenja prijave na Konkurs ima lice sa akademskim, odnosno naučnim zvanjem, koje je zaposleno na Univerzitetu, kao i lice koje je steklo uslove za odlazak u penziju na toj instituciji, ukoliko je većinu radnog staža provelo na njoj.

Prijava na konkurs, sa pratećom dokumentacijom se podnosi u elektronskoj formi, u skladu sa članom 19 Pravilnika o izdavačkoj djelatnosti Univerziteta Crne Gore.

Odbor, odnosno Komisija ima pravo da zatraži da se prijava na konkurs dostavi i u štampanom obliku.

Na Konkurs može biti prijavljeno djelo koje pretenduje da se objavi kao univerzitetska nastavna literatura: udžbenik, monografija, priručnik, odnosno u vidu ostalih nekontinuiranih publikacija.

Uređivački odbor postupa u dijelu Konkursa koji se odnosi na prijave za nastavnu literaturu, dok je Uređivačka komisija organizacione jedinice nadležna da postupa po prijavama za ostale nekontinuirane publikacije.

Elektronskoj platformi za prijavu na Konkurs, na kojoj se nalazi uputstvo za prijavljivanje i konkursna dokumentacija, moguće je pristupiti putem sajta Univerziteta Crne Gore www.ucg.ac.me, u dijelu posvećenom Uređivačkom odboru, odnosno na internet stranici https://izdavacka.ucg.ac.me/.

Konkurs traje do isteka kalendarske godine.

Podnosilac prijave je dužan da nepotpunu prijavu dopuni u roku od petnaest (15) dana, u suprotnom, smatraće se da je odustao od dalje procedure.”

**X tačka**

Prof. dr Anđelka Šćepanović je ukazala na poteškoće koje se odnose na odobravanje časopisa Mathematica Montesnigri budući da povodom njegovog izdavanja ne postoji ugovor o saizdavaštvu između izdavača. Odbor je zauzeo stav da bi put za rješavanje tog problema trebalo tražiti zaključenjem ugovora između Fakulteta i Društva matematičara i fizičara Crne Gore, jednim od izdavača.

Sjednica je okončana u 12:15 h.

 Zapisnik sačinio Glavni i odgovorni urednik

 Mirko Gajović Prof. dr Stevo Popović